Mexiko-president gaan nie met Trump vergader | Maroela Media
Enrique Pena Nieto, president van Mexico (23 Januarie 2017) Foto: AP Photo/Marco Ugarte
Dit volg ure nadat Trump op Twitter gesê het die vergadering moet gekanselleer word indien Mexiko nie vir 'n grensmuur sal betaal nie.
Pena Nieto se boodskap op Twitter is 'n antwoord op die onsekerheid hoe hy sou reageer teenoor Trump se aggressiewe houding teenoor die land.
Maroela Media het vroeër berig Trump het reeds met uitvoerende optrede begin oor immigrasie en met stappe om sy voorgestelde muur op die VSA/Mexiko-grens te bou. Hy sal na verwagting ook voorstelle hersien wat die vloei van vlugtelinge na die VSA sal beperk.
"Ek het die Withuis vanoggend in kennis gestel dat ek nie die vergadering volgende week Dinsdag sal bywoon nie," het Pena Nieto op Twitter gesê. "Mexiko benadruk sy bereidwilligheid om met die VSA saam te werk om 'n ooreenkoms te bereik wat tot voordeel strek van albei lande."
Sean Spicer, woordvoerder van die Withuis, het gesê hulle sal 'n ander datum beplan. "Ons sal die kommunikasiekanale oophou," het Spicer gesê.
As mnr Trump so graag die muur wil bou. Hoekom moet die Meksikaanse president daarvoor betaal.
Mnr Trump moet maar self daarvoor betaal
Trump skiet homself en Amerika in die voet. Die oorgrote meerderheid onwettige Meksikaanse immigrante in die VSA is mense wat met wettige visums die VSA binnekom, en dan nie weer teruggaan nie. 'n Muur sal slegs 'n baie klein persentasie mense keer. Meksikaanse trekarbeiders vervul 'n kritiese rol in die VSA landbou en visums sal dus daarvoor aan hulle uitgereik moet word. Deur Amerikaanse vervaardiging uit Meksiko te onttrek, ontstaan groter werkloosheid in Meksiko en dus meer dwelmhandel met die VSA. Daardie manne grawe tonnels om die VSA binne kom. Trump moet eerder werk om Amerikaners van dwelms af te… Lees meer »